**Výzva na predloženie ponuky**

Verejný obstarávateľ Komunita - Ľudovítov n. o. obstaráva zákazku

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov

**Identifikácia verejného obstarávateľa:**

Verejný obstarávateľ: Komunita – Ľudovítov n. o.

Adresa: Časť Ľudovítov, Šopy 3, 941 11 Palárikovo

IČO: 36096725

DIČ: 2021683774

Kontaktná osoba: MUDr. Ľubomír Gábriš

Tel.: +421 356493985, +421 904804099

e-mail: [lubosgabris@gmail.com](mailto:lubosgabris@gmail.com)

**Predmet zákazky /názov/:**

Malotraktor s príslušenstvom alebo ekvivalent

**Druh zákazky:** tovary

**CPV /Spoločný slovník verejného obstarávania/:**

16700000-2 Traktory

34390000-7 Príslušenstvo traktorov

60000000-8 - Dopravné služby (bez prepravy odpadu)

**Predpokladaná hodnota zákazky bez DPH: 12.608,34**  €

**Opis predmetu zákazky:**

Predmetom zákazky je nákup malotraktora, čelného nakladača, pôdnej frézy a neseného pluhu.

**Špecifikácia jednotlivých mechanizmov:**

Verejný obstarávateľ požaduje dodať tovar podľa nasledovnej špecifikácie a uvádzanom množstve:

Minimálne technické požiadavky: **Malotraktor (1 ks)**

|  |  |
| --- | --- |
| **Motor** | diesel – 27 kS, 2400 ot/min, 3 valec s obsahom 1318 cm³, vodou chladený |
| **Prevodovka** | 12 rýchlostí, 9 dopredu, 3 dozadu, synchronizovaná |
| **Maximálny krútiaci moment** | 82 Nm pri 2000 ot./min |
| **Pohon** | na všetky 4 kolesá |
| **Polomer otáčania** | 4,53 m |
| **Maximálna pojazdová rýchlosť** | 23 km/h |
| **Palivová nádrž** | 19 l |
| **Spojka** | jednodisková s keramickou lamelou, samostatne ovládaná |
| **Uzávierka diferenciálu** | vzadu, ovládaná cez pedál |
| **Predný náhon** | mechanický zopínaný |
| **Brzdy** | diskové - mokré |
| **Vývodový hriadeľ** | zadný 540/1000 ot./min, synchronizovaný so všetkými prevodmi |
| **Hydraulika** | viac polohová, hydraulicky ovládaná s prietokom 18l/min. |
| **Rýchlospojky** | 2 okruhy (jedno/dvojčinné) |
| **Riadenie** | s posilňovačom - hydrostatické |
| **Zadná hydraulika** | so zdvihovou kapacitou 600 kg, trojbod. záv. Kat I, plávajúca poloha |
| **Nástupná plošina** | uložená na 4 gumových silentblokoch, svetlomety vpredu, ochranný rám |
| **Ochranný systém štartovania** | pri plne zošliapnutej spojke |
| **Kolesá** | zadné 8,3x20 6PR“, 6x12 6PR“ |
| **Rozmery** | dĺžka: 2650 mm  šírka: 1040 mm  výška s ochranným rámom: 2025 mm  svetlá výška: 265 mm  rázvor kolies: 1550 mm  predné závažie: 4x20 kg |
| **Hmotnosť s ochranným rámom a závažím** | 1030 kg |
|  | vertikálne a horizontálne nastaviteľné sedadlo, EEC homologizácia, zadné blatníky |

Minimálne technické požiadavky: **Čelný nakladač** **(1 ks)**

|  |  |
| --- | --- |
| **Výška zdvihu (mm)** | 1900 |
| **Výška na oku výložníka (mm)** | 2287 |
| **Prevádzkový tlak (bar/L)** | 140/20 |
| **Kapacita zdvihu pri max. výške (kg)** | 290 |
| **Kapacita zdvihu 1 m od úrovne (kg)** | 380 |
| **Výkon traktora HP (koní)** | 19-25 |
| **Rýchlosť zdvihu (s)** | 2,6 |
| **Uhol vysýpania pri maximálnej výške (st)** | 33,3 |
| **Prevádzkový tlak (bar/L)** | 140/20 |
| **Šírka lopaty (mm)** | 1200 |
| **Hmotnosť rámu (kg)** | 230 |

Minimálne technické požiadavky: **Pôdna fréza** **(1 ks)**

|  |  |
| --- | --- |
| **Pracovná šírka (mm)** | 1250 |
| **Celková šírka (mm)** | 1340 |
| **Minimálny výkon traktora (ks)** | 20 |
| **Maximálny výkon traktora (ks)** | 25 |
| **Uchytenie** | TBZ |
| **Kategória TBZ** | I |
| **Otáčky VH (ot./min.)** | 540 |
| **Priemer rotora (mm)** | 50 |
| **Priemer rotora s nožmi (mm)** | 320 |
| **Bočný náhon** | reťazový |
| **Počet nožov / sekcií (ks)** | 24/6 |
| **Nastavenie výšky** | na klzákoch |
| **Pracovná hĺbka (mm)** | 130 |
| **Hmotnosť (kg)** | 140 |

Minimálne technické požiadavky: **Nesený pluh** **(1 ks)**

|  |  |
| --- | --- |
| **Označenie** | RVP 2-M.B |
| **Počet orbových telies** | 2 |
| **Pracovný záber (mm)** | 400 |
| **Záber orbového telesa (mm)** | 200 |
| **Pracovná hĺbka maximálne (mm)** | 150-170 |
| **Hmotnosť (kg)** | 61 |
| **Výkon traktora HP (koní)** | 11-16 |
| **Šírka (mm)** | 750-900 |
| **Dĺžka maximálne (mm)** | 1400 |
| **Celková výška (mm)** | 1060 |
| **Výška rámu (mm)** | 500 |

**Termín a miesto dodania predmetu zákazky:**

Dodávka predmetu zákazky jún - júl 2021

Miesto dodania: Komunita – Ľudovítov n. o.

Adresa: Časť Ľudovítov, Šopy 3, Palárikovo

**Obchodné podmienky:**

Výsledkom verejného obstarávania bude Kúpna zmluva uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zdroj finančných prostriedkov:**

Predmet zákazky bude financovaný z prostriedkov štátneho rozpočtu.

**Podmienky účasti:**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona o verejnom obstarávaní.

**Kritériá na vyhodnotenie ponúk:**

Jediným kritériom na vyhodnotenie ponúk bude najnižšia cena s DPH za celý predmet zákazky. Cenu uvádzajte v zložení: cena bez DPH, výška DPH a cena s DPH. V prípade, že uchádzač nie je platcom DPH na túto skutočnosť upozorní.

**Použitie elektronickej aukcie**: nie

**Lehota na predkladania ponúk:** do 25. mája 2021 do 10.00 hod.

Ponuky doručené alebo predložené po uplynutí lehoty na predkladanie ponúk nebudú verejným obstarávateľom prijaté.

**Miesto doručenia ponuky:**

Záujemca predloží ponuku v uzatvorenom obale označenom:

***„*Nákup malotraktora, čelného nakladača, pôdnej frézy a neseného pluhu.- Neotvárať“**

prostredníctvom pošty v určenej lehote na adresu: Komunita – Ľudovítov n. o., Časť Ľudovítov, Šopy 3, 941 11 Palárikovo

**Obsah ponuky:**

Ponuka predložená uchádzačom musí obsahovať:

* návrh na plnenie kritéria (príloha č. 1 tejto výzvy),
* návrh Kúpnej zmluvy (príloha č. 2 tejto výzvy)
* čestné vyhlásenie ku konfliktu záujmov a k etickému kódexu uchádzača (príloha č. 3)
* čestné vyhlásenie uchádzača k ponuke (príloha č. 4)

**Informácia o výsledku:**

Výsledok verejného obstarávania zákazky bude oznámený len úspešnému uchádzačovi. Informácia o výsledku verejného obstarávania bude zverejnená v profile verejného obstarávateľa a na jeho webovej stránke.

Požaduje sa predložiť rozpis cien jednotlivých druhov tovarov bez DPH a s DPH do 3 dní od oznámenia o prijatí ponuky.

Predmet plnenia (tovar) musí spĺňať všetky vlastnosti uvedené v tejto špecifikácii. V prípade dodania nevhodného tovaru (resp. tovaru, ktorý nespĺňa vyššie uvedené kritériá) po jeho prekontrolovaní bude mať verejný obstarávateľ možnosť tovar vrátiť uchádzačovi alebo vymeniť za požadovaný tovar na náklady uchádzača.

V prípade nedodržania niektorého z požadovaných druhov tovarov zo strany uchádzača po doručení špecifikácií, verejný obstarávateľ je oprávnený zrušiť použitý postup zadávania zákazky.

**Ďalšie informácie:**

Verejný obstarávateľ môže zrušiť použitý postup zadávania zákazky z nasledovných dôvodov:

* ani jeden z uchádzačov nesplnil podmienky účasti,
* ani jedna z predložených ponúk nebude zodpovedať určeným požiadavkám vo výzve na predloženie ponuky,
* ak návrh na plnenie kritéria na vyhodnotenie ponúk bude vyšší ako finančné prostriedky schválené v rozpočte mesta na uvedený predmet zákazky,
* ak sa zmenili okolnosti, za ktorých sa vyhlásilo toto verejné obstarávanie.

Veríme, že sa predmetného verejného obstarávania zúčastníte a predložíte ponuku na požadovaný predmet zákazky v súlade s vyššie uvedenými údajmi.

S pozdravom

Nové Zámky, 3. mája 2021

..........................................

MUDr. Ľubomír Gábriš, v. r.

riaditeľ n. o.

*Príloha č. 1 k výzve na ponuku – Návrh na plnenie kritéria*

**Návrh na plnenie kritéria**

Verejný obstarávateľ: **Komunita – Ľudovítov n. o.,**

**Časť Ľudovítov, Šopy 3, 941 11 Palárikovo**

Identifikácia uchádzača: **Názov:**

**Sídlo:**

**Štatutárny zástupca:**

**IČO:**

**DIČ:**

Predmet zákazky: **Nákup malotraktora, čelného nakladača, pôdnej frézy a neseného pluhu.**

Postup: zákazka podľa § 117 zákona

Druh: tovar

|  |  |  |  |
| --- | --- | --- | --- |
| **Predmet zákazky** | **Cena bez DPH** | **Výška DPH** | **Cena s DPH** |
| Celková cena malotraktora s príslušenstvom vrátane požiadaviek verejného obstarávateľa uvedených v návrhu Kúpnej zmluvy Výzvy na predkladanie ponúk |  |  |  |

..................................................

podpis a pečiatka uchádzača

**Ak nie je uchádzač platiteľom DPH, na túto skutočnosť upozorní verejného obstarávateľa vo svojej ponuke.**

Príloha č. 2 k výzve na predloženie ponuky – Kúpna zmluva – návrh

*Príloha č. 2 k výzve na ponuku – Návrh Kúpnej zmluvy*

**KÚPNA ZMLUVA č. .......................**

uzavretá podľa § 409 a nasl. zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Článok I**

**Zmluvné strany**

1.1 Kupujúci: Komunita – Ľudovítov n. o.

Sídlo: Časť Ľudovítov, Šopy 3, 941 11 Palárikovo

v zastúpení: MUDr. Ľubomír Gábriš, riaditeľ n. o.

IČO: 36096725

DIČ: 2021683774

Bankové spojenie: UniCredit Bank

Číslo účtu: SK1811110000006619261068

Telefón: 0904 804 099

E-mail: lubosgabris@gmail.com

(ďalej len „kupujúci“)

a

1.2 Predávajúci

Sídlo:

v zastúpení:

IČO:

DIČ:

IČ DPH:

zapísaný:

Bankové spojenie:

Číslo účtu:

Telefón:

E-mail:

(ďalej len „predávajúci)

uzatvárajú túto Kúpnu zmluvu (ďalej len ako „Zmluva“)

**Článok II**

**Východiskové podklady a údaje**

Táto zmluva je uzavretá na základe verejného obstarávania, ktoré uskutočnil Kupujúci, ako výsledok zadávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) vyhláseného výzvou na predkladanie ponúk dňa na kúpu tovaru:

**Článok III**

**Predmet zmluvy, miesto a čas plnenia predmetu Zmluvy**

**3.1** Predávajúci je povinný podľa podmienok dohodnutých v Zmluve dodať Kupujúcemu Tovar, ktorým je malotraktor v počte 1 ks, čelný nakladač v počte 1 ks, pôdna fréza v počte 1 ks, nesený pluh v počte 1 ks, v kvalitatívnom a technickom vyhotovení, s výbavou a príslušenstvom podľa Technickej špecifikácie predmetu Zmluvy v Prílohe č. 1 k Zmluve (ďalej spolu iba „Tovar“) a podľa článku III ods. 3.2 a 3.3 Zmluvy a previesť na Kupujúceho vlastnícke právo k Tovaru.

**3.2** Dodaný Tovar musí byť zdravotne neškodný a musí vyhovovať všetkým európskym a slovenským technickým normám a požiadavkám pre prihlásenie v SR na premávku na pozemných komunikáciách a na získanie povolenia na prevádzku a poistenie. Súčasťou dodávky Tovaru musí byť aj dodanie servisného zošita so záručnými podmienkami v slovenskom jazyku a kompletného osvedčenia o evidencii vozidla a technického osvedčenia vozidla pre prídavné zariadenie.

**3.3** Súčasťou Tovaru musí byť výbava a servisné podmienky:

**3.3.1** povinná výbava vozidla podľa Vyhlášky Ministerstva dopravy a výstavby Slovenskej republiky č. 134/2018 Z. z., ktorou sa ustanovujú podrobnosti o prevádzke vozidiel v cestnej premávke,

**3.3.2** doplnková výbava, a to: súprava náradia, legalizácia pohybu po verejných komunikáciách na malotraktor a všetky prídavné zariadenia, certifikáty strojov platné v krajinách EÚ (vyhlásenie o zhode), návod na obsluhu, návod na opravy a údržbu, zásady bezpečnosti práce pri prevádzke, opravách a údržbách, katalóg – zoznam náhradných dielov, mazací plán,

**3.3.3** predpredajný servis, preskúšanie prevádzky Tovaru Predávajúcim, vstupné zaškolenie zamestnancov Kupujúceho, plný objem prevádzkových hmôt a mazív, min. 10 l paliva.

**3.4** Servisné podmienky. Predpredajný servis je povinný zabezpečiť Predávajúci na vlastné náklady vo svojich servisných strediskách alebo servisných strediskách autorizovaných zmluvných partnerov Predávajúceho, ktorých zoznam je Predávajúci povinný poskytnúť Kupujúcemu najneskôr pro podpise zmluvy, a ktorý bude tvoriť Prílohu č. 3 Zmluvy.

**3.5** Predávajúci sa zaväzuje zabezpečiť dodávku originálnych náhradných dielov, príslušenstva a ostatných komponentov základnej a doplnkovej výbavy najmenej po dobu 10 rokov od podpisu posledného Protokolu o odovzdaní a prevzatí Tovaru.

**3.6** Miestom dodania je sídlo Komunita – Ľudovítov n. o., Časť Ľudovítov, Šopy 3, Palárikovo, ktoré je Kupujúci povinný pred dodaním Tovaru riadne a včas Predávajúcemu sprístupniť.

**3.7** Predávajúci je povinný dodať Tovar Kupujúcemu v dohodnutej lehote, a to do ......... týždňov odo dňa nasledujúceho pod dni, v ktorom nadobudne táto Zmluva účinnosť.

**3.8** Kupujúci je povinný riadne a včas dodaný Tovar prevziať spôsobom dohodnutým v Zmluve do svojho výlučného vlastníctva a zaplatiť kúpnu cenu za podmienok dohodnutých v článku II Zmluvy.

**3.9** Kupujúci nadobudne vlastnícke právo k Tovaru alebo jeho časti po riadnom uhradení Kúpnej ceny Tovaru. Nebezpečenstvo vzniku škody na Tovare (poškodenie, strata, zničenie) prechádza na Kupujúceho po protokolárnom odovzdaní a prevzatí Tovaru.

**Článok IV**

**Kúpna cena**

**4.1** Kúpna cena za Tovar je dohodnutá a stanovená na základe cenovej ponuky Predávajúceho ako uchádzača vo verejnom obstarávaní v Prílohe č. 2 k Zmluve – špecifikácia ceny zákazky (ďalej len „cena Tovaru“ alebo „Kúpna cena“). Cena Tovaru sa považuje za cenu maximálnu a platnú počas celej doby trvania Zmluvy. Cena Tovaru je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar vrátane všetkých do úvahy prichádzajúcich nákladov.

**4.1.1** Celková cena za dodanie malotraktora v počte 1 ks, čelného nakladač v počte 1 ks, pôdnej frézy v počte 1 ks, neseného pluhu v počte 1 ks predstavuje

Cenu bez DPH ........................ €

Výšku DPH ........................ €

Cenu s DPH ........................ €

slovom: .............................................. eur vrátane DPH.

**4.2** Kúpnou cenou sa rozumie cena tovaru vrátane colných a daňových poplatkov, komplexného zabezpečenia služieb spojených s dodávkou Tovaru, vrátane dopravy do miesta plnenia uvedeného v článku III ods. 3.6 tejto Zmluvy a vrátane nákladov na dopravu, poistenie a ostatné náklady spojené s dodávkou Tovaru, náklady odskúšania prevádzky, zaškolenia prevádzky, zaškolenia obsluhy, návodu na obsluhu a údržbu, servisného zošita so záručnými podmienkami v slovenskom jazyku kompletného osvedčenia o evidencii vozidla, povinnej výbavy, kompletného príslušenstva pre plnohodnotnú prevádzku traktora, plného objemu prevádzkových hmôt a mazív, min. 10 l paliva a vrátane vykonania predpredajného servisu a vrátane nákladov na materiál, filtre, dopravu a práce mechanika na prvú servisnú prehliadku.

**4.3** Preddavok na predmet kúpy Kupujúci neposkytuje.

**4.4** Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda Kúpna cena je úplná, maximálna a záväzná, že v Kúpnej cene sú Predávajúcim zahrnuté všetky do úvahy prichádzajúce náklady predávajúceho vynaložené pri dodaní Tovaru odo dňa podpisu Zmluvy až do doby odovzdania Tovaru ako celku Kupujúcemu.

**4.5** Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej Kúpnej cene ich zohľadnil. Predávajúci sa nemôže dovolávať zvýšenia Kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.

**4.6** Podkladom pre úhradu Kúpnej ceny bude jedna faktúra vystavená Predávajúcim až po riadnom prevzatí Tovaru Kupujúcim. Na účely fakturácie sa za deň prevzatia Tovaru Kupujúcim považuje deň podpísania Protokolu o odovzdaní a prevzatí Tovaru oprávnenou osobou Kupujúceho.

**4.7** Splatnosť faktúry je 30 dní od dňa doručenia faktúry Kupujúceho.

**4.8** Zmluvné strany sa vzájomne dohodli na podmienkach fakturácie:

* platba bude Kupujúcim vykonaná iba za skutočne dodané množstvo Tovaru,

odsúhlasené Kupujúcim v Preberacom protokole, výlučne bezhotovostne na bankový účet Predávajúceho uvedený v článku I Zmluvy,

* neoddeliteľnou súčasťou faktúry sú Protokoly o odovzdaní a prevzatí tovaru, potvrdené poverenými zástupcami oboch Zmluvných strán.

**4.9** Ak faktúra bude vystavená

* bez predloženia dokladov, ktoré Zmluvné strany označili za neoddeliteľnú súčasť faktúry alebo,
* v čiastke nad rámec Predávajúcim predloženej Kúpnej ceny vo verejnom obstarávaní alebo,
* nad rámec skutočného rozsahu dodávky Tovaru alebo

a to čo i len z nedbanlivosti alebo omylu Predávajúceho, alebo ak

* faktúra nebude obsahovať všetky náležitosti podľa zákona NR SR č. 222/2004 Z z. o dani z pridanej hodnoty v znení neskorších predpisov,

vo všetkých uvedených prípadoch platí, že faktúra nie je spôsobilá na jej úhradu, Kupujúci je nie v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie v lehote do 15 (pätnásť) pracovných dní. Vrátením faktúry sa preruší splatnosť faktúry a nová 30 – dňová lehota splatnosti začína plynúť od doručenia novej faktúry spĺňajúcej všetky kritéria tohto článku Zmluvy.

**4.10** Faktúra sa považuje za zaplatenú dňom pripísania úhrady na účet Predávajúceho.

**4.11** Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.

**4.12** Zmluvné strany sa dohodli, že v prípade porušenia povinností Predávajúceho dodať tovar riadne (v požadovanom druhu, množstve, kvalite) alebo včas (v lehote podľa článku III ods. 3.7 Zmluvy), má Kupujúci právo na zmluvnú pokutu dohodnutú vo výške 0,5 % z Kúpnej ceny bez DPH uvedenej v článku IV ods. 4.1.1 Zmluvy za každé jednotlivé porušenie povinnosti Predávajúceho zvlášť a za každý aj začatý deň omeškania s dodaním Tovaru riadne alebo včas. Každá zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou na zaplatenie zmluvnej pokuty. Predávajúci je povinný zaplatiť zmluvnú pokutu na účet Kupujúceho.

**4.13** Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar alebo jeho časť.

**Článok V**

**Dodacie podmienky, Odovzdanie a prevzatie Tovaru**

**5.1** Predávajúci je povinný o pripravenosti Tovaru k odovzdaniu a prevzatiu vyrozumieť Kupujúceho (listom alebo mailom), a to:

Meno, priezvisko: MUDr. Ľubomír Gábriš

Tel.: +421 356493985, +421 904804099

e-mail: [lubosgabris@gmail.com](mailto:lubosgabris@gmail.com)

najneskôr 3 pracovné dni vopred.

**5.2** Každý Protokol musí obsahovať presný opis a označenie dodaného Tovaru spolu s výbavou a príslušenstvom a prílohou Protokolu musia byť všetky Dokumenty podľa požiadaviek Zmluvy vzťahujúce sa k dodávanému Tovaru.

**5.3** Kupujúci prevezme Tovar ak Tovar zodpovedá vlastnostiam požadovaných Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve a tieto vlastnosti a požiadavky sú Predávajúcim preukázané Dokumentáciou požadovanou podľa tejto Zmluvy. Podpisom Kupujúceho na Protokole sa Tovar považuje za odovzdaný a prevzatý.

**5.4** Pred podpisom Protokolu je Predávajúci povinný umožniť Kupujúcemu dôkladnú obhliadku Tovaru, za účelom verifikovania, že Tovar je Kupujúcemu dodávaný v bezchybnom technickom a právnom stave, v kvalite (s výbavou a príslušenstvom) podľa požiadaviek Kupujúceho.

**5.5** Predávajúci je povinný pred podpisom Protokolu o odovzdaní a prevzatí Tovaru s odbornou starostlivosťou vykonať alebo zabezpečiť kvalifikované vykonanie predpredajného servisu a pri odovzdávaní Tovaru je povinný predviesť alebo zabezpečiť predvedenie funkčnosti dodávaného Tovaru kvalifikovanou osobou, inak má Kupujúci právo dodávaný Tovar odmietnuť prevziať. Odmietnutím Kupujúceho prevziať dodávaný Tovar nie je Kupujúci v omeškaní s prevzatím Tovaru.

**Článok VI**

**Zodpovednosť Predávajúceho a Záruka za akosť**

**6.1** Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a podľa záväzných predpisov SR a EÚ. Predávajúci zodpovedá za to, že Tovar je vyrobený a dodaný v kvalite podľa požiadaviek článku III Zmluvy, a že tieto vlastnosti a kvalitu bude mať i počas plynutia záručnej doby.

**6.2** Predávajúci zodpovedá za vady, ktoré má Tovar v čase jeho riadneho odovzdania a prevzatia Kupujúcim (keď prechádza nebezpečenstvo škody na Tovare na Kupujúceho) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho, ak boli spôsobené porušením povinností Predávajúceho.

**6.3** Na dodávaný Tovar spolu s príslušenstvom a výbavou predávajúci poskytuje záruku za akosť v dĺžke minimálne 24 mesiacov.

**6.4** Záruka začína plynúť odo dňa prevzatia Tovaru Kupujúcim (od dátumu podpisu Protokolu o odovzdaní a prevzatí Tovaru Kupujúcim). Pre nároky z vád Tovaru sa použijú ustanovenia § 436 a nasl. Obchodného zákonníka.

**6.5** Počas záručnej doby má Kupujúci právo požadovať a Predávajúci povinnosť okrem iného bezodplatne odstrániť vady Tovaru, dodať náhradný Tovar za vadný Tovar alebo požadovať zľavu z Kúpnej ceny.

**6.6** Oznámenie vád (reklamácia) musí byť u Predávajúceho vykonané písomne, pričom vada musí byť dostatočne a zrozumiteľne špecifikovaná a Kupujúci v Oznámení zároveň uvedie voľbu medzi nárokmi podľa § 436 ods. 1 písm. a) až d) Obchodného zákonníka. Záručná doba sa predlžuje o dobu uplatnenia vady až do jej odstránenia. Predávajúci je povinný začať s odstraňovaním riadne uplatnenej vady na vlastné náklady bez zbytočného odkladu od ich oznámenia a reklamáciu je povinný vybaviť v lehote do 30 dní odo dňa oznámenia vád (reklamácia).

**6.7** Zmluvné strany sa dohodli, že ak Predávajúci neodstráni vady Tovaru, alebo nedodá chýbajúce časti Tovaru vôbec, alebo v lehote najneskôr do 30 dní odo dňa doručenia reklamácie, Predávajúci zaplatí Kupujúcemu jednorazovú zmluvnú pokutu vo výške 25 % z Kúpnej ceny reklamovaného tovaru bez DPH uvedenej v článku IV ods. 1.1.1 Zmluvy. Zmluvná pokuta je splatná v lehote do 7 kalendárnych dní odo dňa doručenia výzvy Kupujúceho na zaplatenie zmluvnej pokuty spolu s faktúrou. Zmluvné strany sa dohodli, že Kupujúci je oprávnený zadať odstránenie vady Tovaru tretej osobe, pričom všetky náklady súvisiace s odstránením vady treťou osobou je povinný znášať Predávajúci alebo je oprávnený požadovať výmenu vadného Tovaru za nový Tovar.

**6.8** Zmluvné strany prehlasujú, že považujú dohodnutú výšku zmluvnej pokuty v ods. 6.7 tohto článku Zmluvy za primeranú vzhľadom na charakter a povahu zmluvnou pokutou zabezpečovanej povinnosti Predávajúceho a cenu reklamovaného Tovaru.

**6.9** Uplatnením nárokov z vád Tovaru nie sú dotknuté nároky Kupujúceho na náhradu škody alebo na odstúpenie od Zmluvy.

**6.10** V prípade, že Kupujúcemu vznikne škoda v dôsledku porušenia povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.

**6.11** Predávajúci nenesie žiadnu zodpovednosť za vady Tovaru, ktoré boli spôsobené neodbornou prevádzkou, obsluhou a údržbou.

**6.12** Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**Článok VII**

**Zánik zmluvy**

**7.1** Zmluva sa uzatvára na dobu splnenia všetkých záväzkov zmluvných strán vyplývajúcich z tejto Zmluvy. Po uvedenú dobu je pre plnenie tejto Zmluvy zachovaná záväzná viazanosť ponuky Predávajúceho.

**7.2** Zmluva zaniká:

**7.2.1** riadnym splnením práv a povinností zmluvných strán, daním Tovaru podľa týchto zmluvných podmienok v požadovanom druhu, množstve a kvalite v stanovených lehotách,

**7.2.2** odstúpením od zmluvy pre podstatné porušenie zmluvných podmienok. V prípade podstatného porušenia zmluvných podmienok. V prípade podstatného porušenia zmluvných podmienok môže zmluvná strana od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie Zmluvy, zmluvná strana môže odstúpiť od Zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní.

**7.3** Zmluva zanikne dňom doručenia odstúpenia od Zmluvy druhej zmluvnej strane. V prípade pochybností sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy. Zmluva zaniká s právnymi účinkami ex nunc (od momentu doručenia písomného odstúpenia). Zmluvná strana, ktorá zapríčinila odstúpenie od Zmluvy je povinná uhradiť druhej zmluvnej strane všetky náklady a oprávnené výdavky a straty jej vzniknuté z dôvodov odstúpenia od Zmluvy.

**7.4** Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

**7.4.1** vyhotovenie Dohody o ukončení Zmluvy v listinnej forme,

**7.4.2** dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

**7.5** Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:

**7.5.1** predávajúci je v omeškaní s riadnym dodaním ktorejkoľvek časti Tovaru viac ako 10 pracovných dní,

**7.5.2** predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov. Konaním sa pre účely tohto podľa článku VII ods. 7.5.2 Zmluvy rozumie aj nekonanie alebo opomenutie konania,

**7.5.3** Predávajúci stratil oprávnenie na podnikanie vzťahujúce sa k predmetu tejto Zmluvy,

**7.5.4** voči Predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie, alebo,

**7.5.5** ak ktorékoľvek vyhlásenie/prehlásenie/záväzok Predávajúceho uvedené v tejto Zmluve je nepravdivé ku dňu uzatvorenia Zmluvy alebo sa takým stane počas realizácie dodania predmetu zákazky.

**7.6** Predávajúci je povinný ihneď informovať Kupujúceho o skutočnostiach podľa článku VII ods. 7.5.3 a 7.5.4, inak má Kupujúci právo na uplatnenie zmluvnej pokuty vo výške podľa článku IV ods. 4.12 Zmluvy.

**7.7** Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je:

**7.7.1** omeškanie so zaplatením Kúpnej ceny o viac ako 15 dní, pričom Tovar Kupujúci prevzal podľa podmienok v tejto Zmluve, alebo

**7.7.2** preukázateľne poskytnutie súčinnosti Kupujúceho podľa podmienok v Zmluve za účelom splnenia predmetu a účelu Zmluvy.

**Článok VIII**

**Záverečné ustanovenia**

**8.1** Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona NR SR č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

**8.2** Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.

**8.3** Táto Zmluva má 9 strán a je vyhotovená v štyroch rovnopisoch, pre Kupujúceho v dvoch vyhotoveniach (rovnopisoch), pre Predávajúceho v dvoch vyhotoveniach (rovnopisoch).

**8.4** Zmluvné strany prehlasujú, že budú spolupracovať tak, aby bol predmet Zmluvy splnený v najlepšie možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu plneniu predmetu Zmluvy. Kupujúci je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Tovaru v lehotách podľa platných predpisov. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.

**8.5** Zmluvné strany sa dohodli, že vylučujú aplikáciu ustanovenia § 374 Obchodného zákonníka.

**8.6** Predávajúci prehlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky rozpory alebo nedostatky vo výzve na predkladanie ponúk a jej prílohách Kupujúceho Predávajúci rozporoval alebo oznámil Kupujúcemu pred podaním svojej ponuky.

**8.7** Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.

**8.8** Každá zo zmluvných strán sa týmto zaväzuje, že neprevedie žiadne práva a povinnosti (záväzky) vyplývajúce z tejto Zmluvy, resp. je časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode /(postúpením) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.

**8.9** Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle Kupujúceho podľa § 47 a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**8.10** Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu zostávajúce ustanovenia zmluvy. Zmluvné strany sa zaväzujú nahradiť takého ustanovenia novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.

**8.11** Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená, a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

**8.12** V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.

**8.13** Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán, ak k takejto dohode preukázateľne nedôjde, sporné otázky rozhodne príslušný všeobecný súd.

**8.14** Neoddeliteľnou súčasťou tejto Zmluvy sú:

Príloha č. 1 - Technická špecifikácia Tovaru,

Príloha č. 2 - Špecifikácia ceny,

Príloha č. 3 - Zoznam autorizovaných servisných stredísk.

Ľudovítov, dňa ........................... ..............................., dňa....................

Za kupujúceho: Za Predávajúceho:

.............................................. .........................................

MUDr. Ľubomír Gábriš

riaditeľ

*Príloha č. 3 k výzve na ponuku – Čestné vyhlásenie ku konfliktu záujmov a k etickému kódexu uchádzača*

Verejný obstarávateľ: **Komunita – Ľudovítov n. o.,**

**Časť Ľudovítov, Šopy 3, 941 11 Palárikovo**

Identifikácia uchádzača: **Názov:**

**Sídlo:**

**Štatutárny zástupca:**

**IČO:**

**DIČ:**

Predmet zákazky: **Nákup malotraktora, čelného nakladača, pôdnej frézy a neseného pluhu.**

Postup: zákazka podľa § 117 zákona

Druh: tovar

**Čestné vyhlásenie**

**ku konfliktu záujmov a k etickému kódexu uchádzača**

Týmto čestne vyhlasujem podľa môjho najlepšieho vedomia a svedomia a podľa mojich vedomostí, že ako uchádzač, ktorý predkladá ponuku v danom verejnom obstarávaní:

- nie je mi známy žiaden konflikt záujmov, s ohľadom na doterajší priebeh verejného obstarávania, pokiaľ ide o mne známe hospodárske subjekty a zástupcov verejného obstarávateľa, ktoré boli zapojené akýmkoľvek spôsobom do procesu verejného obstarávania,

- nie sú mi známe žiadne skutočnosti alebo okolnosti, či už minulé alebo súčasné a/ alebo ktoré by mohli nastať v dohľadnej budúcnosti, ktoré by mohli spochybniť moju nezávislosť a zvýhodňovať mňa ako uchádzača v danom procese verejného obstarávania z pohľadu ktorejkoľvek strany, ktorá je účastníkom daného procesu alebo jeho vyhlasovateľom,

- ak zistím, alebo ak sa počas ktorejkoľvek etapy verejného obstarávania sa ukáže, že akýkoľvek potenciálny konflikt záujmov v danom procese vznikol, bezodkladne danú skutočnosť oznámim verejnému obstarávateľovi a budem akceptovať rozhodnutie verejného obstarávateľa o prijatí všetkých opatrení na odstránenie zisteného konfliktu, pokiaľ týmto rozhodnutím nedôjde k neodôvodnenému obmedzeniu účasti mojej spoločnosti v danom postupe a pokiaľ nebude možné riešiť vznik daného konfliktu inak ako rozhodnutím o zrušení daného postupu alebo vylúčením mňa ako uchádzača v danom verejnom obstarávaní,

- som sa oboznámil s etickým kódexom záujemcu/uchádzača vo verejnom obstarávaní, ktorý je zverejnený na adrese http://www.uvo.gov.sk/extdoc/1069/eticky\_kodex\_zaujemca\_-\_uchadzac.pdf a v nadväznosti na uvedené vyhlasujem, so zreteľom na povinnosť uplatňovania princípov rovnakého zaobchádzania, nediskriminácie, transparentnosti, hospodárnosti a efektívnosti, zabezpečovania čestnej hospodárskej súťaže, vykonávania práv a povinností v súlade s dobrými mravmi a so zásadami poctivého obchodného styku, že budem tieto pravidlá aplikovať v rámci daného postupu verejného obstarávania,

- budem zachovávať dôvernosť všetkých mne poskytnutých informácií súvisiacich s daným postupom a obsah dokumentov, ktoré mi poskytol verejný obstarávateľ nebudem poskytovať tretím osobám, a ani inak ich využívať na iný účel ako je účasť v danom verejnom obstarávaní, pokiaľ o to výhradne nepožiada verejný obstarávateľ.

.............................. dňa ......................

.................................................

pečiatka a podpis štatutárneho zástupcu

*Príloha č. 4 k výzve na ponuku – Čestné vyhlásenie uchádzača k ponuke*

Identifikácia uchádzača: **Názov:**

**Sídlo:**

**Štatutárny zástupca:**

**IČO:**

**DIČ:**

Predmet zákazky: **Nákup malotraktora, čelného nakladača, pôdnej frézy a neseného pluhu.**

Postup: zákazka podľa § 117 zákona

Druh: tovar

**ČESTNÉ VYHLÁSENIE UCHÁDZAČA K PONUKE**

Vyhlásenie uchádzača:

1. Vyhlasujeme, že súhlasíme s podmienkami verejného obstarávania na predmet zákazky pod názvom:

**„Nákup malotraktora, čelného nakladača, pôdnej frézy a neseného pluhu“,**

ktoré určil verejný obstarávateľ.

2. Vyhlasujeme, že všetky predložené doklady a údaje uvedené v ponuke sú pravdivé a úplné.

3. Nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

4. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré nám bola právoplatne uložená sankcia.

5. Nedopustili sme sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.

6. Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona o ochrane osobných údajov v znení neskorších predpisov.

Dátum: ......................................... ............................................

meno, priezvisko, podpis

štatutárneho orgánu uchádzača